Atmosfäärikiht
Atmosfäärikihid on Maa atmosfääri ligikaudu kontsentriliste sfääridega piiratud osad, mis erinevad omavahel õhu koostise poolest. Õhu koostise erinevused põhjustavad omakorda õhutemperatuuri muutumise iseloomu (temperatuuri gradiendi) erinevusi ja selletõttu on kõige levinum atmosfääri jagamine kihtideks temperatuuri vertikaalse käigu järgi. Paksema atmosfäärikihi ("-sfääri") piirides temperatuur tavaliselt ainult kasvab või ainult kahaneb. Neid eraldavad temperatuuri käigu käänupunktide piirkonnad – õhukesed üleminekuvööndid ehk pausid.